LidanRubinov/Halacha-QA huggingface dataset:
שאלה: כשרות ותרומות ומעשרות: לכב הרב דוב ליאור שליט"א 1. אם מגדלים בעציץ נקוב או לא נקוב בקומה רביעית על אדן החלון, האם צריך להפריש תרו"מ עם בלי ברכה ומדוע? 2. אם חממו בתנור אחד בו זמנית בתבנית אחת עוף ובתבנית שניה אורז. התבניות לא היו מכוסות. טעמתי את האורז ולא היה לו שום טעם בשרי. האם מותר לי לאכול אותו עם מאכל חלבי? 3. אם חיממתי בורקס חלבי במחבת בשרי בן יומו, האם אפשר להקל כשו"ת מהרש"ם ולהסתפק בהגעלה בלבד?
תשובה: 1. תלוי האם העציץ נמצא מתחת לגג או מתחת לכיפת השמיים. עקרונית, גם עציץ שאינו נקוב חייב בתרומות ומעשרות מדרבנן. עם זאת, אם זה בתוך בית אז יש בזה בעיה, כי יש שיטות שאז זה פטור לגמרי. למעשה נוהגים במקרה שהעציץ מתחת לגג להפריש ללא ברכה ולא להפריש מזה על מה שגדל לא בתוך הבית. 2. אם אין בזה טעם, מותר לאכול את האורז עם חלבי. 3. כן. כי ליבון צריך רק דבר שבלע איסור וכאן הוא בלע היתר.
שאלה: לעקוף את המתווך ולחסוך דמי תווך : לפני כמה שבועות ראיתי דירה למכירה, שפורסמה על ידי בעלת הבית. היא לא קיבלה את הצעת המחיר שלי. ולבסוף אמרה לי שבגלל שהם נוסעים לחו"ל לשנה והיא לא מכרה היא תשכיר את הבית. לפני ימים מועטים ראיתי מודעה של מתווך לגבי בית בשכונה, התקשרתי והתברר לי שזה אותו הבית. מכיון שהמחיר המבוקש נמוך בהרבה מזה שהיא ביקשה בעבר, עלתה שוב על הפרק קניית הדירה על ידי. האם מותר לי לדלג על המתווך ולהתקשר ישירות עם בעלת הבית, ובכך לחסוך את דמי התיווך, שכן ראיתי את הדירה בראשונה דרכה או שבגלל שהתגלה לי דרך המתווך שהדירה עדין בשוק, אין אני יכולה להתעלם ממנו ועלי לפנות אליו (ולשלם לו במקרה של קנית הדירה)?
תשובה: לכאורה נראה שאי אפשר לדלג ולעקוף את המתווך. אני לא יודע אם מגיע לו הכל אבל רק בזכותו ידעת שהדירה עדיין רלוונטית.
שאלה: מחיקת תוכנות שלא נקנו כחוק: אני מקבל מחשב מדודי במתנה. במחשב יש תוכנות תורניות שהוא לא קנה כחוק - חלק צרב, חלק הוריד מהאנטרנט. האם עלי למחוק את התוכנות הללו או שמותר לי להשתמש בהם?
תשובה: מן הראוי למוחקן.
שאלה: ד  דפנות בסוכה: מפשט הרמ"א בסימן תל סעיף ה משמע שלכתחילה יש לעשות ד מחיצות שלימות ואם אין לו עדיף ג שלמות מד שאינן שלימות." האם באמת כך למדו דבריו, ולכתחילה יש לעשות ד דפנות? וא"כ האם זו חומרא או עיקר הדין לכתחילה? האם גם הספרדים חוששים לד דפנות?
תשובה: זו חומרא מומלצת גם לספרדים
שאלה: חרטה על זריקת מזוזה: חברתי חילונית, עברה לבית חדש וזרקה את המזוזות. הסברתי לה שאסור והיא התחרטה, אך מה אפשר לעשות עכשיו?
תשובה: את נעשה אין להשיב. אך מה שיש לעשות זה לקנות מזוזות כשרות ולשים אותם בפתח ולקיים המצוה בשמחה.
שאלה: הצגות בהיכל התרבות בקרית ארבע: מה דעת הרב לגבי היכל התרבות בקרית ארבע-- א. פרסמו שיביאו להופעות גם שמאלנים, שבעד פינוי ישובים ו או בפרסומים מופיעים אנשים מהתאטרונים שיופיעו בחוסר צניעות. ב. האם השתתפות בהצגות, לא של שמאלנים, ושאין בעית צניעות (כגון, שברי לוחות של תאטרון תאיר) ראויה או שיש בכך סיוע ליסוד "היכל התרבות" הזה שהוא בעיתי, סיוע לעוברי עבירה? האם מותר והאם ראוי?
תשובה: א. לי אמרו שהאנשים האלה לא ירצו לבוא לפה, כי הם לא ירצו להופיע כאן, ולכן לא אמורה להיות בעיה. ב. שיביאו רק הצגות עם מסר חינוכי, ערכיים לאומיים או אהבת המולדת.
שאלה: מצוות לבן בציצית עפ"י ראב"ד ותוס : האם בקשירת ציצית עם תכלת עפ"י שיטת הרמב"ם (חוט תכלת אחד ושבעה חוטים לבנים) יוצאים ידי חובת מצוות לבן לשיטות הראב"ד (המחייב 2 חוטי תכלת ו6 לבן) ותוס (המחייב 4 תכלת ו4 לבן)? לכבוד הרב.
תשובה: אני חושב שלא. בציצית אי אפשר לצאת ידי חובת כל השיטות. מצד אחד, לפי הראב"ד ותוס' אם עושים כמו הרמב"ם לא יוצאים ידי חובה, ומצד שני, הרמב"ם בתשובות כותב שלא לעשות כמו הראב"ד. למה אני פוסק כמו הרמב"ם למרות זאת? משום ש"האור שמח" מוכיח מהירושלמי שהעיקר הוא כהרמב"ם, וכך כתבו גם המקובלים.
שאלה: חזרה בתשובה גם מהגזל: הרב. אני בחורה חוזרת בתשובה. היום ברוך השם עליתי לירושלים למדרשה אבל ישנו עניין שמטריד אותי מאוד. כשהייתי צעירה יותר, כבת 14, ביצעתי 2 מעשי גזל, אחת לבת דודה שלי ואחת לחברה. מבחינת בת דודתי אני יודעת שלא ציערתי אותה במעשה הגזל, ומבחינת החברה אני חושבת שכן. היום אני מחרטת מעמקי נשמתי ורוצה כבר זמן רב לכפר על המעשים ואיני יודעת איך לעשות זאת. שאלתי היא האם ישנה אפשרות לכפר על גזל בעזרת בקשת מחילה מהנגזלת? או שהדרך היחידה לכפר היא השבת הסכום. ראוי לציין שאין באפשרותי להשיב את הגזלה עצמה. אשמח אם תוכל להדריך אותי לפרטי פרטים, כדי שאוכל לדעת כיצד לפעול!
תשובה: ב"ה לך. מאוד שמחתי לשמוע על תהליך החזרה בתשובה שלך, שהוא ממש ממש נפלא, והינני לברך אותך שתזכי תמיד לעלות מעלה מעלה, מתוך שמחה ומתוך עונג גדול, ותזכי לכל הברכות. מבין אני שאת לומדת במדרשה בירושלים, ואם כך בוודאי שיש לך שם תלמידי חכמים שאת יכולה להיות בקשר איתם וזה טוב מאוד, שתוכלי לקיים את הדרכת המשנה במסכת אבות "עשה לך רב". אכן לפעמים לא נעים לשאול רב באופן ישיר, שכן ישנן חששות שמא הרב שמכיר אותי יחשוב עלי דברים לא טובים בעקבות השאלות שלי אליו, אך אלו חששות שחשוב מאוד להתגבר עליהם. הרב שנשאל שאלה איננו צריך לשפוט את השואל, אין זה מתפקידו, אלא תפקידו לעזור, תפקידו לתת את חלקו במה שהוא יכול, ולא להחליט אם האחר ר או לא. ולכן חשוב מאוד שלא תהססי לשאול רב שנמצא במקום שלך, גם אם ישנם דברים יותר אישיים, את רק תרוויחי מכך. בנוסף לכך התשובה שתוכלי לקבל מרב שיכיר אותך תהיה יותר טובה, כי היא תהיה יותר מותאמת אלייך, ותרגישי איתה יותר טוב,ואם לא תביני את התשובה תוכלי לחזור ולשאול, להמשיך ולברר עד שהתשובה תהיה ברורה וטובה בשבילך. ובכל אופן לא אשאיר אותך ללא תשובה, ואם את רוצה אשמח לעזור לך בדברים נוספים, ודברי לא היו כדי לדחות אותך אלא כדי להמליץ לך על דבר שיהיה לך יותר טוב. ודאי שיש אפשרות לכפר על מה שהיה, ודאי שאפשר לתקן, שהרי אנו יודעים על המתנה הנפלאה שה' נתן לנו, מתנת התשובה. יחד עם זה למדנו שכדי לתקן אנו צריכים לחזור בתשובה שלמה, חזרה בתשובה כוללת גם חרטה וגם בקשת סליחה. כאשר אדם חטא בחטא של בן אדם לחבירו, הוא צריך לרצות את חברו כדי שיסלח לו. לכן אם החבר שחטאנו נגדו סולח לנו, ומוחל לנו על מה שהיה, ואנו עושים את שלבי התשובה המופיעים בספרים, עזיבת החטא, חרטה וקבלה לעתיד, החטא נמחק לנו. ודאי שאם אפשר להחזיר את מה שלקחת זה טוב מאוד, אך אם אי אפשר, די במחילה של מי שגזלת מימנה. חשוב לזכור שעברו שנים רבות מאז, וממילא הגיוני שהיא תבין כמה את מתחרטת ותסלח לך בשמחה אל תהססי עשי את הצעד ובעזרת ה' תצליחי, ותהפכי ריחוק לקירוב, ובמעשה שלך תזכי לקדש את ה'. שתהיה לך המון המון הצלחה הרב יצחק גרינבלט zahig1 GMAIL.COM
שאלה: תכנון גינה בשיטת פנג שואי: ברצוני לתכנן גינה לביתי. האם תכנון גינה בשיטת פנג שואי כשרה?
תשובה: וברכת ד' תורות אלו אינן מיוסדות על אדני התורה אבל אם הם עושות לאדם טוב אין אסור להשתמש בהם כל זמן שאין בהם תערובת של ע"ז. כנראה שבפנג שואי אין ע"ז ואין אסור דרכי אמורי כיוון שזה לרפואה (אם יש בה ממש). על כן אין צורך להשתמש בהם, יש לנו מספיק הדרכות שח למדו אותנו, אולם אם אדם מרגיש מאד צורך לתכנן את הגינה בשיטות אלו אין לאסור, ובלבד שלא יהיה בגינה כלאים וכדו'. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: כיצד להניח תפילין: אני אשכנזי והרבה זמן לא הנחתי תפילין, אז אשמח אם תוכל להסביר לי כיצד אני צריך להניח תפילין (של יד ושל ראש)
תשובה: ב"ה לך. שמחתי מאוד לקרוא שאתה רוצה לתקן את מה שהיה ולחזור לקיים את מצוות התפילין. זו ממש זכות גדולה לחזור למצווה חשובה כל כך. ואני מברך אותך שתזכה להניח את התפילין בקדושה ובשמחה, ושבזכות המצווה הנפלאה הזו תזכה להמון הצלחה ולהמון שמחה. אודה על האמת, חביבי, שלא כל כך קל להדריך דרך האינטרנט, שכן אינני יכול להראות לך, וקשה מאוד להסביר דברים. לכן יש לי שתי אפשרויות לעזור לך. א. אם תכתוב לי יותר פרטים עליך, אוכל למצוא לך מישהו באיזור המגורים שלך שידריך אותך בדיוק איך להניח את התפילין, כמובן באוירה טובה ובשמחה. ב. יש באירנטרנט אתרים שונים שהכניסו סרטון או תמונות איך מניחים את התפילין, ואוכל להפנות אותך לקישורים לאתרים האלו. כמובן שהדרך הראשונה עדיפה מבחינתי, כי היא תיתן לך גם אפשרויות נוספות, תוכל לשאול שאלות, תוכל לקבל הדרכה אישי, ותוכל גם ליצור קשר עם מישהו שתוכל להמשיך לקבל ממנו, לשאול אותו שאלות, ואולי אפילו הוא יעזור לך להמשיך ולהתקדם. אשמח שתחזור אלי אל האימייל שלי, עם הבחירה שלך, ואשמח מאוד לעזור לך. בברכת הצלחה רבה הרב יצחק גרינבלט zahig1 gmail.com
שאלה: מגמת לימוד תורה: בתיכון בו אני לומד יש מגמת תלמוד, האם השתתפות במגמה זו היא בגדר לימוד תורה?
תשובה: ב"ה מאוד שמחתי לקבל את שאלתך, שמראה על כמה חשוב לך לקיים מצוות לימוד תורה. באופן כללי כל לימוד תורה הוא מצווה גדולה מאוד וחשובה מאוד. וכבר לימדו אותנו חכמנו זכרונם לברכה כמה גדול היא מעלת לימוד התורה, שהיא גדולה מכל המצוות האחרות. יחד עם זה, חשוב לדעת שלימוד גמרא צריך להיעשות באופן הנכון. לפעמים במקומות שונים לומדים את הגמרא באופן לא נכון והדבר הורס יותר מאשר הוא בונה. לכן חשוב שלימוד הגמרא יהיה מתוך יראת שמים ומתוך רצון אמיתי להבין את דברי חכמנו זכרונם לברכה, ולא מתוך רצון לגדלות אישית וביקורת על גדולי ישראל שבכל הדורות. אינני יודע מהו האופן של לימוד הגמרא שנלמד אצליכם במגמה, אך חשוב לבדוק את הדברים, ולראות האם אופן הלימוד טוב או שמא לא כל כך. חשוב לדעת שלימוד הגמרא הוא לימוד מאוד מרכזי בלימוד התורה, לימוד שנעשה בעולם הישיבות במשך שנים רבות כעיקר הלימוד ולכן חשוב שבשנים אלו תקנה את הבסיסים ללימוד הגמרא. לפי דעתי כדאי שתיקבע לך חברותא, מישהו שתוכל ללמוד איתו גמרא, ותעבור איתו על מה שאתם לומדים בכיתה, ואולי אף דברים אחרים, כך תהיה לך ביקורת אם מה שאתם לומדים טוב או לא. אשמח לעזור לך למצוא מישהו כזה, באיזור המגורים שלך, וכך תוכל להמשיך ללמוד ולהתקדם. אנא חזור אלי בהקדם אל האימייל שלי, ואשמח לעזור לך. הרב יצחק גרינבלט zahig1 gmail.com
שאלה: ספק לגבי ברכה על סייטן: אני צמחונית שומרת כשרות. לאחרונה למדתי להכין סייטן. זהו חלבון המופק מקמח לבן. הקמח מעורבב עם מים ונלוש לבצק גמיש. אחרי השריה הבצק נשתף פעמים רבות, עד שרק החלבון נשאר. את החלבון מבשלים במרק, והוא מהווה תחליף לבשר. האם הברכה המתאימה היא "שהכל נהיה בדברו" או "מיני מזונות"? מראש
תשובה: וברכת ד' ברכתו שהכל. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: ניקוי רצפה בשבת בבית עם ילדים: לצערי הרב נכנסנו לבית עם רצפות בהירות מאוד. כל שבת שאנחנו בבית, עם חמישה ילדים, הרצפה נראית כבר בבוקר שבת ממש מלוכלכת ולא מכבדת את השבת, והדבר מאוד מאוד קשה לי. מה ניתן לעשות בגדר ההלכה לנקות את כל הכתמים והלכלוך? כבר חשבנו להחליף ריצוף אך הבית בשכירות עדיין והעלות יקרה מאוד.
תשובה: אתם יכולים לשפוך מים ולגרוף עם מגב. סבון זה בעיה.
שאלה: לשכנע לעלות להר הבית: אני נוהג לעלות להר הבית מדי פעם. רציתי לשאול את הרב, האם אפשר להסביר לאנשים למה לעלות (להראות להם את הדברים של הרבנים שמתירים) למרות שאין להם רב מובהק שהם פוסקים כמותו ובעקבות מה שהראתי להם הם יעלו איתי להר הבית?
תשובה: כן
שאלה: תפקיד עם ישראל בעולם: הרב, על פי הבנתי עד היום, עמ"י מיועד להוביל את העולם, להוות סמן עליון לעולם. מה שכתוב: "והלכו גויים לאורך." "בואו ונלך להר ה ויורנו מדרכיו ונלכה באורחותיו" וכו. אבל, האם עמ"י צריך להוביל בכל דבר או רק במושגים רוחניים, אורח חיים מוסרי, הקמת מלכות שהולכת לפי התורה וכו? כלומר, ההשקעה שלנו בבניית העולם צריכה להיות בחינוך, לימוד תורה ורוחניות או שעמ"י צריך להוביל בכל דבר, ואז זה אומר בנוסף להיותנו מחנכים ומורי דרך מוסרית לעולם, זה אומר גם להיות הכי טובים בכל תחום - ברפואה, מדע, טכנולוגיה, מחקר, אדריכלות, אסתטיקה וכו? מה התפקיד שלנו בעולם כעם?
תשובה: ח אומרים 'חכמה בגויים תאמין', כלומר, יכול להיות שבגויים יהיו חכמים יותר מאשר בעם ישראל. זה לא התחומים שעם ישראל צריך להתבלט בהם, הוא צריך להתבלט בהנהגה, מוסריות, אמונה, יושר, אהבת הצדק, השגחה וכן הלאה. עם ישראל צריך להוביל בתחומים מסוימים. ובתחומים האחרים, אם יצא שעם ישראל יוביל מה טוב אבל אין לנו דווקא עניין כזה.
שאלה: שעת המעבר בין הימים בראש השנה: בר"ה במעבר בין היום הראשון לשני כמה זמן לחכות לאחר שקיעה? לאיזה צה"כ הכוונה?
תשובה: מה שכתוב בלוחות, בערך 35 דקות אחרי השקיעה.
שאלה: קריאת 13 העיקרים ביחיד: אמרו לי שאסור לקרוא לבד את 13 העיקרים,למה? והאם זה נכון? אם אני מתפללת יחידה אז מתי אני יכולה לומר אותם אם אי אפשר לקרוא לבד. ב מראש
תשובה: מותר לומר את 13 העיקרים ביחיד. כנראה שחל בילבול בין י"ג מידות, שאותן אין לומר ביחידות, לבין 13 העיקרים שכתובים בסוף התפילה.
שאלה: תפילה של 11 חודש בבית הנפטרת: חמתי נפטרה ב-ו בתשרי, האחד עשר חודש יוצא בתאריך 28-09-11 עד 30-01-11. ברצוני לדעת, אם אני עושה תפילה בבית הנפטרת ביום שישי בערב ולמחרת ביום שבת בערב עם שיעור תורה ולאחר מכן אני סעודה שלישית כולל הבדלה, האם באותו שבת כדאי לעשות השכבה?
תשובה: אפשר לעשות מה שכתבת, וכן לעשות תפילת השכבה בשבת.
שאלה: תולעים בשימורי קטנית: כיצד לבדוק תולעים בשימורים מוכנים כמו שעועית אפויה ברוטב (היא עם תבלינים ורוטב סמיך שקשה להבין מה מתוכו תולעים ומה תבלינים)? וכן לגבי שעועית ללא רוטב? האם הסתכלות וזריקת השעועית בעלת כתמים חומים בשעועית ירוקה צהובה מספיקה או שיש לעשות בדיקה מעמיקה יותר אחרת?
תשובה: וברכת ד' אין אפשרות לבדוק. אם הכשרות טובה אין תולעים. בכשרות רגילה כמעט ואין אפשרות לבדוק. מועדים לשמחה הרב יהודה הלוי עמיחי
שאלה: הטבע והאלוקים: כבוד הרב דיברתי עם דוד שלי, שהוא חבר של הרב זמיר. הוא דתי למד בישיבה. הוא אמר לי שהטבע ואלוקים הם אחד, הטבע הוא אלוקים ואלוקים הוא הטבע. אם אלוקים הוא הטבע איך טבע יכול לדבר ולתת מצוות?
תשובה: כוונתו היתה שאחד מהלבושים של הקב"ה הוא הטבע והשם שמבטא גילוי ולבוש זה הוא שם אלוקים. אולם מלבד לבוש זה יש לקב"ה שמות נוספים. שמות שמלמדים אותנו שיש לקב"ה הופעות שהם מעל ומעבר להופעת הטבע. גם הנס הוא חלק מהופעת הקב"ה. יש מציאות עצמית לקב"ה שהיא מעל מעבר התגלות. ההתגלות והדיבור האלוקי אינו בדרך של טבע אלא בדרך עליונה יותר.
שאלה: תפילת הדרך מוקלטת: לאחרונה נתקלתי בתופעה של אמירת תפילת הדרך מוקלטת, האם זה לפי ההלכה? וב מראש
תשובה: לא יוצאים ידי חובה בשמיעת קלטת עם תפילת הדרך אולם ניתן לומר יחד עם הקלטת מילה במילה וכך לצאת ידי חובה.
שאלה: סיוד ותקונים בתום תקופת השכירות: לפני 6.5 שנים נכנסנו לגור בבית בשכירות. לפני כניסתנו הבית סויד ברמה מאד נמוכה: התקרה לא סוידה כלל, חלק מהקירות לא סוידו כלל והסיוד היה גם על חורים, מבלי לתקנם. בערך בחנוכה לפני כמעט שנה הבית נמכר. מטרת הקניה היתה להרחיב את הבית, לגור בחציו ולהשכיר חציו. בעל הבית החדש נהג אתנו בהגינות ולא חייב אותנו לצאת מיד. לפני חצי שנה עברנו לביתנו החדש ופינינו את הבית השכור. לא סיידנו את הבית, ואף לא התבקשנו לסיידו, כי לאור הבניה הצפויה לא היה בכך טעם. כך גם לגבי תקון חלונות ששברנו. תוך זמן קצר בעל הבית התחיל בהרחבה ושפוצים. במהלך השפוצים הוחלפו החלונות (גם אלו שלא שברנו), הוחלפו קירות וטויחו הקירות. עתה בעל הבית מבקש שנשלם עבור סיוד הבית. שתי שאלות: א. האם זו חובתנו לסייד? ב. האם זו חובתנו לשלם עבור חלונות ששברנו? ג. בהנחה שחובה לסייד, האם הסיוד צריך להיות ברמה סבירה, או ברמה שאנחנו קבלנו את הבית?
תשובה: אם לא סוכם בחוזה השכירות שעליכם לסייד את הבית בסיום התקופה אין עליכם חובה לעשות זאת. במקרה זה, גם אם סוכם שתסיידו את הבית יתכן שאתם פטורים מכיון שבעל הבית מחל על כך. באשר לחלונות, בעל הבית יכול לתבוע מכם את עלות תיקון החלונות הישנים בלבד. הרב מיכאל יומטוביאן
שאלה: נוסח תפילה לאישה: לכבוד הרב. מזה שנתיים אני נשואה ב"ה, וקיבלתי עליי את נוסח התפילה של בעלי, ותמיד כשמגיעים הימים הנוראים אני מצויה בהתלבטות, שכן אני מאוד מתחברת לנוסח הנהוג בבית הוריי (עדות המזרח) ובעלי מתפלל בנוסח אשכנז. 1.האם מותר לי ללכת בר"ה ויו"כ להתפלל בביכנ"ס בו מתפללים בנוסח עדות המזרח? 2.אם כן, באיזה נוסח להתפלל שם? האם בנוסח ביהכנ"ס או לפי הנוסח של בעלי (שזה כמובן יותר קשה כי יש הרבה שינויים)? לכבוד הרב ושנה טובה.
תשובה: אם בעלך מסכים, את יכולה ללכת לבית הכנסת של עדות המזרח ולהתפלל בנוסח עדות המזרח.
שאלה: רשת מנגל מעל רשת מנגל: אני מוזמן לארוע גדול במקום עבודתי, ובמקום אמורים להכין "על האש" במנגל גז שאיננו כשר. מכיוון שהרשת המקורית עשויה ברזל יצוק והיא בעלת מידות גדולות, אין באפשרותנו להביא רשת חלופית. בנוסף אינני יודע אם ניתן ללבן את הרשת באותו המנגל. האם ניתן להביא רשתות מנגל כשרות ולהניח אותן על הרשת שבחזקת טריפה? האם פעולה כזו תגרום לרשתות הכשרות להיות טריפות?
תשובה: וברכת ד' אפשר לחמם היטב לפני השמוש, וכמו כן, אם תניחו רשתות אחרות הן לא תאסרנה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: העירוב בבית אל: למו"ר, שמעתי כמה דעות בין רבנים הגרים בבית אל אודות העירוב של הישוב, אם הוא טוב גם לפוסקים שיש לנו רה"ר בזה"ז. אשמח מאד אם הרב יוכל לחוות את דעתו וכן לתאר את המציאות (איפה יש גדר, איפה אין, וכו ).
תשובה: הישוב מוקף בגדר מצד דרום ומערב וחלק גדול של הצפון וגם במזרח יש חלק גדרבנוף לזה יש עוד חלקים שבהם יש תל המתלקט שהוא כגדר והשאר מיעוט לא גדול צורת הפתח. אין דרך מפולשת שחוצה את הישוב על כן אין לכבישים בישוב דין של רשות הרבים. ואפשר לסמוך על הערוב גם למחמירים.
שאלה: לעבוד במלצרות: לכבוד הרב! יש לי אפשרות לעבוד במסעדה או במלצרות או במטבח. אני מעדיף מלצרות בגלל הטיפים, האם יש בעיה הלכתית במלצרות ולהעדיף מטבח?
תשובה: אם המקום כשר, אין נפקא מינה.
שאלה: טרמפים ושהיה במאחז בניגוד לדעת ההורים: האם מותר לנסוע בטרמפים כדי להגיע להפגנות ולמאחזים בכללי? והאם מותר לנסוע בטרמפים כשההורים דואגים מטרמפים ודעתם אינה נוחה מזה? והאם מותר לי ללכת למאחז או לישוב כשההורים שלי מפחדים מאי צניעות מצד הצבא ואלימות מצידם?
תשובה: זאת שאלה שקשה לענות עליה באופן חד משמעי. בחור או בחורה שהולכים למאחזים ודומיהם צריכים לדאוג לא ליצור מתח ודאגה אצל ההורים שלו, אז איכשהוא צריך להשקיט את רוחם ולהרגיע אותם. על כל פנים, לא ללכת נגד הרצון שלהם ולגרום להם עוגמת נפש. תשובה נוספת בעניין הלכות טרמפים קדימות בטרמפים
שאלה: פיקוד על בנות בצבא: האם יש איסור כלשהו לפקד על בנות בשירות? זאת אומרת אם אני מפקד, מותר לי לפקד על בנות בתפקידים קרביים? ידוע לי שיש להן איסור לשרת בצה"ל אך האם אני מסייע ביד עוברי עבירה??
תשובה: מבחינת גדרי צניעות, ודאי שפיקוד על בנות נוגד את התורה. לא להשתתף בדברים כאלה.
שאלה: כאב ראש בלימוד?: אני לומד בישיבה גבוהה שיעור ב. לכאו תמיד שומעים על הערך והחשיבות של הלימוד תורה ומשום כך יש ללמוד תורה בשקידה עצומה מתוך עמל ויגיעה רב כדי "לחדודי שמעתתא" בכוונה שנצליח "לאסוקי שמעתתא אליבא דהילכתא". מאידך גיסא שמעתי לאחרונה על תופעה שיש לבני ישיבה אברכים וכד על כל מיני בעיות פסיכולוגיות או כאבי ראש תמידיים שלכאו נבעו עקב לימוד מרובה. וא"כ לכאו המסקנה היוצאת מכאן היא ח"ו להיזהר מ"השקידה והעמל בתורה"?! היתכן?! נראה שלא.אשמח לקבל הסבר (נ.ב אני משתדל לשקוד ולהבין ומתוך כך יש לי מידי פעם כאבי ראש אבל הם ניסבלים ואני ממשיך ללמוד איתם וגם זה נראה נורמלי שכשהמח מתאמץ זה מלווה בקצת כאב ראש.האם לטווח ארוך זה משפיע על בריאות הגוף?הנפש?או שזה נורמטיבי)
תשובה: דרכים רבות ללימוד והתמדה בתורה. יש שמתאים להם לימוד מושקע ללא שמירה על סדרי חייים במשך היום. ויש שמתאים להם לישון בזמן לאכול בזמן ללמוד בזמן. כל אחד צריך להתאים את צורת הלימוד כפי טבע נפשו. כשאדם נאמן למה שמתאים לנפשו זה מונע כאבי ראש.
שאלה: החיים לאחר המוות: אבי נפטר לפני כחודשיים באופן פתאומי אנו רק 2 בנות ומאוד קשה לנו, השאלה האם כאשר הולכים לבית העלמין בשנה הראשונה הנשמה אכן יורדת באותו זמן האם הנשמה חשה שבאים לבקרו?? ומה כדאי לעשות לעילוי נשמתו?? לומדים משניות לזכותו עשינו פרוכת בבית כנסת בו התפלל. קריאת תהילים מה עוד רצוי??
תשובה: : נוהגים שלא ללכת לבית עלמין מעבר למנהג בסוף השלושים ובסוף 11 ו12 חודש. ניתן לעשות גמילות חסד לע"נ. קריאת תהילים מצויין. והעיקר ללמוד מדרכיו להמשיך במעשיו הטובים. אם היה לו מצוות שהוא היה עושה אותם כגון צדקה לעני מסוים או מנהג אחר טוב ואפשר שמישהו יקח על עצמו להמשיך את מה שעשה זה הכי טוב.
שאלה: תשובה אצל בני תורה: מה צריכה להיות העבודה לקראת הימים הקדושים, אצל אנשים בני תורה שכל השנה נמצאים בעבודה מתמדת של התקדמות בעבודת ה, וכל השנה בוחנים את עצמם באיזה מדרגה רוחנית הם נמצאים. ואמנם יש נפילות, אבל הרצון והמגמה היא להתקדם?
תשובה: : כל השנה בעיקר מתמקדים בהתקדמות ובצידקות. עתה מתמקדים בעבר ובתיקון בבחינת בעלי תשובה. בימים מתוודים ובווידוי עובדים עד שיצויר בלב הטומאה והסירחון של החטאים שלפעמים אנו עושים. כך אנו מרחקים את החטאים מאיתנו. עוד יש להרבות בימים אלו בעבודת התפלה יותר מכל השנה. יבקש על כל עם ישראל ולא רק על עצמו.
שאלה: להתפאר בידע: אם אני יושבת עם קבוצת אנשים ואחד מהם שואל שאלה כלשהי שקשורה למדע או למשהו אחר, אז אני יכולה לענות ולהסביר לו בהרחבה או שאם הוא לא פנה אליי ואני יענה בהרחבה זה ייחשב כאילו אני מתפארת בידע שלי?
תשובה: מותר להעשיר את ידיעות חברייך מהשכלתך הרחבה. יש להקפיד לעשות את זה לא בשביל להתפאר אלא כדי שגם חברייך ידעו את מה שאת יודעת. אם על ידי דברייך עלולה להיות פגיעה באדם אחר, שיתברר שהוא לא מבין וכד', הרי יש כאן מתכבד בקלון חברו וזה אסור.
שאלה: קניין ראיה ומעשה קנין : בתו ס ד"ה "דבראיה בעלמא לא קני" הייתה השאלה ותירצנו שעשה מעשה קטן גדר גדר קטן וכ ו. השאלה היא, שהרי קנין ראיה לבד לא קונה וגם מעשה קטן לא קונה אלא צריכים את שניהם ביחד ואז יוצר קניין. אבל איך, הרי 0 ועוד 0 שווה 0 ולא 1? אותו דבר כאן, שהמעשה קטן לבד לא מועיל והראיה לבד לא מועיל, אז איך שניהם ביחד יוצרים קניין?
תשובה: מצאנו ששתי פעולות הנעשות ביחד מועילות על אף שכל אחת מהם לא מועילה בפני עצמה. אין כאן מתמטיקה אלא שאלה של פעולות שהאדם עושה לצורך הקנין. מקובל לבאר שפעולת הקנין מחזקת את גמירות הדעת של הקונה לקנות וכשהוא עושה שתי פעולות 'קטנות' הדבר מעיד על רצונו המוחלט לקנות את החפץ.
שאלה: סוכה מעץ: החלטנו השנה להשקיע ולרכוש סוכה חדשה. המליצו לנו לרכוש סוכה מעץ. האם סוכות מעץ כשרות ואם כן אולי יש המלצות היכן רוכשים?
תשובה: סוכות מעץ כשרות למהדרין. ובתנאים מסויימים כשרות יותר מסוכות מבד בגלל חוזק הדפנות. איננו עוסקים בהמלצות לקניות אבל אני מעריך שחיפוש ברשת או דרך נגריות יביא לתוצאות מהירות.
שאלה: מכשירי שמיעה בשבת: אמי היקרה כבדת שמיעה ונעזרת במכשירי שמיעה. היא מרכיבה אותו בבוקר, ומורידה אותו בשכבה לישון. לעיתים היא מנמיכה ומגביהה את עוצמת הרמקול. בשבילה, המכשיר הוא כמו משקפים, שלא ניתן להסתדר בלעדיו. האם היא יכולה להשתמש במכשיר בשבת?
תשובה: מותר. הרב חיים כץ
שאלה: שמחה או עצב ביום כיפור: יום כיפור השנה יוצא ביום שישי-שבת, וביום שבת מצווה להיות שמחים. רציתי לשאול, אם בצום יום כיפור צריך להיות שמחים או עצובים, כי הצום יוצא ביום שבת?
תשובה: לא היו ימים טובים לעם ישראל כיום הכיפורים. משפט זה נאמר אף כשיום הכיפורים אינו חל בשבת, והסיבה לכך היא שזהו יום מחילה וכפרה ובו הקב"ה מנקה אותנו מכל עוונותינו. וכי יש שמחה למעלה מזו?! מצד שני איננו אומרים שירה משום שזהו יום הדין. הדברים נראים כסותרים, אך צריך למצוא את האיזון הנכון. אנו מאוד שמחים ביום זה, ועם זאת השמחה מלווה ברצינות וכובד ראש בגלל יום הדין. השמחה היא פנימית יותר בשונה ממועדים אחרים בה אנו נותנים לה להתפרץ ולמלא אותנו בלא כובד ראש.
שאלה: בישולי גויים: ב"ה לכבוד הרב! רציתי בבקשה חהעיר לגבי השאלה על המאפים בסופרמרקט, לעניין בישולי גויים. א. לגבי השאלה ששאל השואל - האם יש בהכנה החלקית של היצרן - בונז ור וכדו, התשובה היא שאין בזה גדר "בישול" ולכן אח"כ הגוי גם הדליק את האש - זה אסור? לענ"ד מדובר בבצק אך איני יודע בדיוק ב. הרבה מאפים הינם ממולאים, ועל כן חוזר וניעור הדין שלפיו צריך שיהודי גם יכניס לתנור, לדעת מרן השולחן ערוך ודומני שהרבה אם לא רוב הסופרמרקטים העובדים שם הינם ערביים. לכבוד הרב ו
תשובה: וברכת ד' א. אם גוי הדליק את האש בתנור יש בכך משום אפיית עכו"ם. ב. לגבי המאפים הממולאים יש מספר סוגים, בחלק גדול הם כבר מבושלים (כגון: ריבות, שוקולד), חלקם הם נאכלים חי (כגון: תפוחים) בדברים אלו אין בשולי עכו"ם, רק בדבר מסויימים שייך בשולי עכו"ם, (כגון: בורקס לדעות שתחילת בישול על ידי ישראל לא מועיל). כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: מתי מחשבים מעשר כספים: אלול תשע"א לכם וברכת שנה טובה ומבורכת בכל לכל עם ישראל. אנו נוהגים מזה כמה שנים ב"ה להפריש מעשר כספים הן ממשכורות שלי ושל רעיתי. גם שכר דירה בקיזוז משכנתא וגם מרווחים בבורסה. יש לנו לא מעט הו"ק חודשיות למוסדות תורה ומפעלי חסד, ואנו משתדלים כל סוף חודש (לא עברי) לחשב אם ההו"ק ותרומות נוספות הספיקו למעשר החודשי. מתוך תשובות שקראנו החישוב צריך להעשות פעם בכמה חודשים או פעם בשנה. השאלות שלנו הן- א) איך מתחשבים בחודשים שהמעשרות ב"ה היו יותר מ10? ב) מה עושים בחודשים בהם יש הפסדים מהבורסה - האם עלינו לרושמם (מנהלים תיק למעשרות) כדי לקזז, ומתי צריך להתחיל חישוב מחדש - הכוונה לאפס את ההפרשים שכביכול מגיעים לנו? וב מראש ובברכת כתיבה וחתימה טובה לכל עם ישראל
תשובה: את חישוב המעשרות מהכסף הנמצא בבורסה יש לחשב רק כשממשים את הכסף (או מהרווחים שנכנסים לעו"ש). כל עוד הכסף במניות אין כאן רווח והפסד ממשיים. את החישוב ניתן לעשות בסוף שנת מס. מאחר ובכל שנה מחשבים את הרווחים של כל השנה לעומת ההוצאות לצורך מס הכנסה, חישוב זה יכול להיות גם לצורך המעשר. ואז ניתן לקזז למעשר את מה שנתת בהוראות קבע במשך השנה.
שאלה: המנהג שלא לאכול חומץ בר"ה: ידוע לי כי המשנה ברורה מביא שלא לבשל דגים בחומץ לר"ה לסימן טוב, האם מותר לטבל סלט בחומץ בר"ה? ב מראש!
תשובה: קצת חומץ לטעם מותר המשנ"ב מתכוון לדגים כבושים בחומץ כמו מלפופנים חמוצים וכדו'
שאלה: חיוב אמירת סליחות לבנות: האם אני בתור בת חייבת ללכת לסליחות? פעם הייתי הולכת עם חברה אבל מכיון שזה מתנגש לי עם הלימודים אז אני לא הולכת למרות שליבי חפץ בכך אבל אני מפחדת לחזור בלילה מאוחר לבית.
תשובה: לא.
שאלה: איגרות הראי"ה: ברצוני להתחיל ללמוד את אגרותיו המרכזיות של הרב קוק זצ"ל. בספר האגרות מובאות מאות מאות של אגרות, ואין אני יודע מהן האגרות המרכזיות והמשמעותיות של מרן הרב זצ"ל, אשר אותן חשוב במיוחד ללמוד, אבקש מכבוד הרב שיכוון אותי, ויאמר לי מהן האיגרות החשובות והמשמעותיות ביותר, ואשר בהן צריך בעיקר ללמוד. לרב על הטרחה, ישלם ה פעלו ותהי משכורתו שלמה.
תשובה: אציין מספר איגרות. כשתסיים אותם נוסיף עוד: כ, כז, מג, מד, מז, סד, עט,צ, קג, קי, קיג,קכה, קלד, קלח, קמ, קנח,קסו, רסו,שעב, תפג, תקמא,, תקנה,
שאלה: הלחמת שיער וחציצה: האם שיער מולחם מודבק לשיער הטבעי לתקופה של לפחות חצי שנה מהווה חציצה במקווה?
תשובה: כיון שזה דבר קבוע, הוא אינו מהווה חציצה במקווה. ושנה טובה
שאלה: הכנת סושי בשבת: הרב דוב ליאור! בהכנת סושי לוחצים על אורז כדי שגרגרי אורז ידבקו אחד לשני כי אחרת סושי יתפרק, האם אין בזה בעיה של לישה בשבת?
תשובה: באמת נראה שיש בזה בעיה של לישה.
שאלה: אזכרה הפסקת קדיש ועליה לקבר: אבי נפטר השנה : ט שבט תשע"א 14-01-2011 השאלה: 1. מהוא התאריך לקיים אזכרה של שנה? ( אמרו לי שאחרי 10 חודש השנה או 11חודש ) 2. מהו התאריך של הפסקת הקדיש? 3. האם אפשר לעלות לקבר בערב ראש השנה למרות שלא עברה שנה? בשורות טובות
תשובה: 1. אזכרה: האשכנזים נוהגים בתאריך הפטירה והספרדים נוהגים לאחר 11 חודש. 2. קדיש: נוהגים להפסיק לאחר 11 חודש. 3. יש שאינם מקפידים בכך ועולים  יש נוהגים לפי הקבלה לא לעלות  ויש שעולים אך לא מבקשים בקשות אישיות אלא רק מתפללים לעילוי נשמת המת.